**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Բնակչության բժշկական օգնության և սպասարկման մասին» 1996 թվականի մարտի 04-ի ՀՕ-42-Ն օրենքի (այսուհետ` Օրենք) 2-րդ հոդվածի 1-ին մասի 7-րդ կետում «հիվանդ» բառը փոխարինել «անձ» բառով:

**Հոդված 2.** Օրենքի 8-րդ հոդվածի 8-րդ մասում «նպատակով» բառից հետո լրացնել «` բացառությամբ նորածնային և մայրական մահերի դեպքերի մշտադիտարկումների» բառերը:

**Հոդված 3.** Օրենքի 11-րդ հոդվածի 5-րդ մասի.

1. 1-ին կետը շարադրել հետևյալ խմբագրությամբ.

«1) բժշկական օգնություն և սպասարկում իրականացնողներին՝

ա. պացիենտին բժշկական օգնություն և սպասարկում տրամադրելու նպատակով, եթե առանց այդ տվյալների հնարավոր չէ պացիենտին տրամադրել բժշկական օգնություն և սպասարկում.

բ. սույն օրենքով նախատեսված՝ առողջապահության բնագավառի տվյալների բազաների վարման նպատակով.».

1. 2-րդ կետում.

ա. «բ» ենթակետից «լիազոր մարմնին,» բառերը հանել.

բ. լրացնել «գ» և «դ» ենթակետեր հետևյալ բովանդակությամբ.

«գ. նորածնային և մայրական մահերի դեպքերի մշտադիտարկում իրականացնելու նպատակով: Մշտադիտարկում իրականացնելու կարգը սահմանում է Լիազոր մարմինը.

դ. ներառյալ՝ բնակչության սանիտարահամաճարակային անվտանգության ապահովման և հանրային առողջության բնագավառում գործունեություն իրականացնող պետական կազմակերպություններին` սույն օրենքով նախատեսված՝ առողջապահության բնագավառի տվյալների բազաների վարման նպատակով․».

1. 6-րդ կետում «անգիտակից» բառից հետո լրացնել «կամ վերակենդանացման բաժանմունքում գտնվող» բառերը.
2. 7-րդ կետն ուժ կորցրած ճանաչել.
3. 8-րդ և 9-րդ կետերը շարադրել հետևյալ խմբագրությամբ.

«8) ոստիկանությանը` սույն օրենքի 28-րդ հոդվածի 1-ին մասի 13-րդ կետով նախատեսված դեպքերում.

9) քննիչին, դատախազին, դատարանին` իրենց վարույթային պարտականությունները կատարելիս` Հայաստանի Հանրապետության քրեական դատավարության օրենսգրքով սահմանված կարգով` բացառությամբ նույն օրենսգրքով նախատեսված փորձաքննություններով փորձագետի կազմած եզրակացությունների.».

1. 11-րդ կետն ուժը կորցրած ճանաչել:

**Հոդված**  **4.** Օրենքի 12-րդ հոդվածի 1-ին կետի 1.1-ին մասը շարադրել հետևյալ խմբագրությամբ.

«1.1. Լիազոր մարմինը հաստատում է`

ա) ծննդի, պերինատալ մահվան և մահվան մասին բժշկական վկայականների պատրաստման, հաշվառման ու տրամադրման կարգը,

բ) պացիենտի իրավունքների և պարտականությունների իրազեկման թերթիկի, ինչպես նաև վճարովի ծառայությունների մասին պայմանագրի օրինակելի ձևերը և դրանց տրամադրման կարգը:»:

**Հոդված 5.** Օրենքի 14-րդ հոդվածի 1-ին մասի 11-րդ կետից հետո լրացնել 11.1-ին կետ հետևյալ բովանդակությամբ.

«11.1) գրավոր հրաժարվելու իր մահից հետո բժշկական գաղտնիք համարվող տվյալները բացահայտելուց` բացառությամբ գենետիկական հիվանդությունների, որոնց վերաբերյալ տեղեկատվությունը կենսաբանական ծնողի մահվան դեպքում ենթակա է տրամադրման վերջինիս զավակներին.»:

**Հոդված 6.** Օրենքի 16-րդ հոդվածում 5-րդ մասից հետո լրացնել 6-րդ մաս հետևյալ բովանդակությամբ.

«6. Բժշկական միջամտության համար գրավոր համաձայնությունը տալուց պացիենտի, նրա օրինական ներկայացուցչի կամ կոնտակտային անձի հրաժարվելու դեպքում այդ մասին կազմվում է արձանագրություն, որը նույն օրը մուտքագրվում է էլեկտրոնային առողջապահության համակարգ, իսկ արձանագրության օրինակը պատշաճ ձևով ծանուցվում է գրավոր համաձայնությունը տալուց հրաժարված անձին:»:

**Հոդված 7.** Օրենքի 28-րդ հոդվածի 1-ին մասում.

1. 12-րդ կետն ուժը կորցրած ճանաչել.
2. 13.1-ին կետում «կարգով» բառից հետո լրացնել «, ծավալով» բառերը:

**Հոդված 8.** Օրենքի 32-րդ հոդվածի 3-րդ մասում «մարզպետի համատեղ հրամանով» բառերը փոխարինել «տարածքային կառավարման բնագավառի պետական կառավարման լիազոր մարմնի» բառերով:

**Հոդված 9.**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Սույն օրենքից բխող ենթաօրենսդրական իրավական ակտերն ընդունվում են սույն օրենքն ուժի մեջ մտնելուց հետո` վեցամսյա ժամկետում:

ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀՈԳԵԲՈՒԺԱԿԱՆ ՕԳՆՈՒԹՅԱՆ ԵՎ ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Հոգեբուժական օգնության և սպասարկման մասին» 2004 թվականի մայիսի 25-ին ՀՕ-80-Ն օրենքի (այսուհետ` Օրենք) 16-րդ հոդվածի 1-ին մասում.

1) «դիմելու» բառից հետո լրացնել «կամ բժշկական օգնություն և սպասարկում ստանալու» բառերը.

2) 2-րդ մասում.

ա. «Անձնական տվյալների պաշտպանության մասին» բառերը փոխարինել «Բնակչության բժշկական օգնության և սպասարկման մասին» բառերով.

բ. 1-ին կետի «իրականացնող այլ անձանց կամ կազմակերպություններին» բառերը փոխարինել «իրականացնողներին» բառով, իսկ «անձնական» բառը փոխարինել «բժշկական գաղտնիք համարվող» բառերով.

3) 3-րդ կետի «կատարելիս» բառից հետո լրացնել «` Հայաստանի Հանրապետության քրեական դատավարության օրենսգրքով սահմանված կարգով, բացառությամբ նույն օրենսգրքով նախատեսված փորձաքննություններով փորձագետի կազմած եզրակացությունների» բառերը.

4) 7-րդ կետը շարադրել հետևյալ խմբագրությամբ.

«7) ոստիկանությանը՝ վարորդական իրավունք տրամադրելու (փոխանակելու), զենքի շրջանառությունը վերահսկելու նպատակով, ինչպես նաև անձի` հոգեբուժական կազմակերպությունում հաշվառված լինելու կամ չլինելու վերաբերյալ.»:

**Հոդված 2.** Օրենքի 22-րդ հոդվածում.

1) 1-ին մասից «Փորձաքննության իրականացման կարգը սահմանում է լիազոր մարմինը:» նախադասությունը հանել.

2) 4-րդ մասը շարադրել հետևյալ խմբագրությամբ.

«4. Եթե հոգեկան առողջության խնդիր ունեցող անձը օտարերկրացի է, ապա հոգեբուժական կազմակերպության գործադիր տնօրենը հոսպիտալացման օրը, իսկ ոչ աշխատանքային օրերին և ժամերին` հաջորդ աշխատանքային օրը, հոսպիտալացման փաստի վերաբերյալ գրավոր տեղեկացնում է արտաքին գործերի բնագավառի պետական կառավարման լիազոր մարմնին:»:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: